b'\n_START_ARTICLE_\nKhemmis (sastav)\n_START_SECTION_\nPovijest sastava\n_START_PARAGRAPH_\nOsnovan je 2012. godine te je nazvan prema starom egipatskom gradu, koji se danas zove Akhmim. Idu\xc4\x87e godine samostalno objavljuju svoj prvi EP Khemmis, nakon \xc4\x8dega potpisuju za diskografsku ku\xc4\x87u 20 Buck Spin. Potom u suradnji s producentom Daveom Oterom, poznatom po radu sa sastavima Allegaeon, Cattle Decapitation, Cobalt i dr. te Shaneom Howardom snimaju svoj debitantski studijski album koji je objavljen 2015. pod imenom Absolution. Ve\xc4\x87 idu\xc4\x87e godine objavljuju i drugi studijski album Hunted, koji je dobio mnoge pozitivne kritike. \xc4\x8casopis Decibel proglasio ga je najboljim albumom godine, a Rolling Stone ga je smjestio na 11. mjesto svoje liste najboljih 20 metal albuma godine. Godine 2017., za Decibel objavljuju singl "Empty Throne" te zatim split album sa skupinom Spirit Adrift za koji su snimili obradu pjesme "A Conversation With Death" apala\xc4\x8dkog folk glazbenika Lloyda Chandlera. Iste godine potpisuju za diskografsku ku\xc4\x87u Nuclear Blast za koju bi trebali objaviti svoj tre\xc4\x87i studijski album.'